चैत्र नवरात्रि में कल यानि 25 मार्च 2018 को अष्टमी और नवमी पूजन एक ही दिन किया जाएगा। दरअसल इस वर्ष नवमी तिथि का क्षय होने से 25 मार्च को ही अष्टमी और नवमी पर होने वाले धार्मिक कर्म किये जाएंगे। नवरात्रि में अष्टमी और नवमी पर क्रमशः माता महागौरी और मॉं सिद्धिदात्री का पूजन किया जाता है। माता महागौरी दयालु हैं और अपने भक्तों की हर मनोकामना को पूर्ण करती हैं। वहीं मॉं सिद्धिदात्री अपने भक्तों को आध्यात्मिक सिद्धि प्रदान करती हैं और बुराइयों का नाश करके सदगुण प्रदान करती हैं।